RC Kočevje Ribnica d.o.o., Trata XIV 6A, 1330 Kočevje, kot vodilni partner Lokalne akcijske skupine Po poteh dediščine od Turjaka do Kolpe, Trata XIV 6A, 1330 Kočevje (v nadaljevanju LAS), ki zastopa LAS v upravnih in finančnih zadevah na podlagi:

* Uredbe o izvajanju lokalnega razvoja, ki ga vodi skupnost, v programskem obdobju 2014–2020 (Uradni list RS, št. 42/15, 28/16, 73/16, 72/17, 23/18, 68/18, 68/19, 157/20, 163/21 in 181/21) (v nadaljevanju Uredba CLLD);
* Uredbe (EU) št. 1303/2013 Evropskega parlamenta in Sveta, z dne 17. decembra 2013;
* Uredbe Komisije (EU) št. 1407/2013, z dne 18. decembra 2013, o uporabi členov 107 in 108 o delovanju Evropske unije pri pomoči de minimis;
* Programa razvoja podeželja Republike Slovenije za obdobje 2014–2020;
* Zakona o javnem naročanju ZJN-3 (Uradni list RS, št. 91/15 in 14/18);
* Pravilnika o katalogu stroškov in najvišjih priznanih vrednosti (Uradni list RS, št. 7/16, 38/16, 73/17 in 31/19) (v nadaljevanju Katalog stroškov in najvišjih priznanih vrednosti);
* Pravilnika o seznamu kmetijske in gozdarske mehanizacije ter katalogu stroškov kmetijske in gozdarske mehanizacije (Uradni list RS, št. 7/16 in 31/19) (v nadaljevanju Katalog stroškov kmetijske in gozdarske mehanizacije),;
* Pravilnika o označevanju vira sofinanciranja iz Programa razvoja podeželja Republike Slovenije za obdobje 2014–2020;
* Navodil za določanje in preverjanje tipov stroškov v okviru pristopa CLLD (sklad EKSRP in sklad ESPR);
* Odločbe Ministrstva za kmetijstvo, gozdarstvo in prehrano opr. št. 33151-31/2015/28 z dne 14. oktobra 2016 o potrditvi LAS in SLR;
* Strategije lokalnega razvoja za Lokalno akcijsko skupino Po poteh dediščine od Turjaka do Kolpe, v obdobju 2014–2020 s spremembami (v nadaljevanju SLR);
* Pravilnika o postopku izvedbe javnih pozivov pri LAS Po poteh dediščine od Turjaka do Kolpe, z dne 17. 7. 2020;

objavlja

**14. J A V N I P O Z I V**

**za izbor operacij za uresničevanje ciljev Strategije lokalnega razvoja LAS Po poteh dediščine od Turjaka do Kolpe, ki se bodo financirale iz sredstev Evropskega kmetijskega sklada za razvoj podeželja**

1. **OSNOVNI PODATKI O JAVNEM POZIVU:**

|  |  |
| --- | --- |
| **Namen javnega poziva:** | Namen javnega poziva je izbor operaciji (projektov), katerih rezultati prispevajo k uresničevanju Strategije lokalnega razvoja LAS Po poteh dediščine od Turjaka do Kolpe na območjih Dobrepolje, Kočevje, Kostel, Loški Potok, Osilnica, Ribnica, Sodražica in Velike Lašče in sofinanciranje njihovih stroškov.  Javni poziv se izvaja kot podpora za izvajanje lokalnega razvoja, ki ga vodi skupnost, in znotraj tega v okviru podukrepa »*Podpora za izvajanje operaciji v okviru strategije lokalnega razvoja, ki ga vodi skupnost*«. Sredstva za sofinanciranje je LAS dodelilo Ministrstvo za kmetijstvo, gozdarstvo in prehrano v okviru **Evropskega kmetijskega sklada za razvoj podeželja.** |
| Razpoložljiva sredstva za sofinanciranje: | Okvirna višina razpoložljivih sredstev za sofinanciranje znaša **120.000,00 EUR** iz **Evropskega kmetijskega sklad za razvoj podeželja (v nadaljevanju EKSRP).**  Sredstva so razdeljena po tematskih področjih in ukrepih na naslednji način:   * **RAZVOJ OSNOVNIH STORITEV**   **UKREP:** Spodbujanje razvoja novih storitev in produktov za bolj urejeno bivalno okolje, dvig kakovosti življenja in sinergijsko bivanje z naravo, kulturo in okoliškimi navadami ter običaji, **višina razpoložljivih sredstva za sofinanciranje znaša** **60.000,00 EUR**   * **VEČJA VKLJUČENOST MLADIH, ŽENSK IN DRUGIH RANLJIVIH SKUPIN**   **UKREP:** Povečanje in izboljšanje kakovosti ponudbe na področju medgeneracijskega sodelovanja ter zdravega in aktivnega življenjskega sloga, **višina razpoložljivih sredstva za sofinanciranje znaša 60.000,00 EUR**  Delež sofinanciranja upravičenih stroškov za operacije sofinancirane iz EKSRP znaša **največ do 85 %.**  Operacije z dodano vrednostjo, kot so skupni interes, skupina upravičencev, dostop javnosti do rezultatov operacije, inovativne značilnosti operacije na lokalni ravni, razpoložljivost proračuna in integrirane operacije, prejmejo delež sofinanciranja v višini 85 % upravičenih stroškov. |
| **Objava in rok za vložitev predlogov operacij za sofinanciranje:** | Javni poziv je objavljen **1. 6. 2022.**  Predloge operacij z vlogo na javni poziv je potrebno poslati **priporočeno po pošti (šteje se dan oddaje na pošti)** na naslov: LAS Po poteh dediščine od Turjaka do Kolpe, Vodilni partner: RC Kočevje Ribnica d.o.o., Trata XIV 6A, 1330 Kočevje, do  **petka, 30. 9. 2022** ali **osebno dostaviti** med ponedeljkom in petkom med 9. in 11. uro ter med 12. in 15. urov prostore vodilnega partnerja na naslov RC Kočevje Ribnica d.o.o., Trata XIV 6A, 1330 Kočevje in najkasneje do **petka, 30. 9. 2022, do 11. ure.** |
| **Obdobje upravičenosti stroškov** | V skladu z drugim odstavkom 28. člena Uredbe CLLD so upravičeni samo stroški, ki so nastali po vložitvi vloge za odobritev operacije na Agencijo RS za kmetijske trge in razvoj podeželja (v nadaljevanju ARSKTRP).  LAS je zastopnik za vlaganje vlog v končno odobritev na ARSKTRP. LAS vlogo vloži v elektronski obliki v spletni aplikaciji ARSKTRP. **Datum oddaje vloge v spletni aplikaciji se šteje za datum oddaje vloge.**  Upravičenec mora **izvesti operacijo najpozneje v treh letih** od pravnomočnosti odločbe o potrditvi operacije s strani ARSKTRP oziroma najkasneje do 30. 6. 2025.  Operacija ne sme biti fizično dokončana ali v celoti izvedena pred izdajo odločbe, s katero ARSKTRP odobri izvajanje operacije. |
| **Informacije o javnem** **pozivu:** | Po elektronski pošti: **info@las-ppd.si**  Po telefonu: **01/620 84 70, vsak delovnik od ponedeljka do petka med 9. in 11. uro ter med 12. in 15. uro.**  Zadnja vprašanja bodo možna do **27. 9. 2022.** |

1. **PREDMET SOFINANCIRANJA**

Predmet sofinanciranja so operacije (projekti), ki zasledujejo cilje EKSRP ter prispevajo k ciljem in ukrepom Strategije lokalnega razvoja na območju LAS Po poteh dediščine od Turjaka do Kolpe. **Predmet sofinanciranja, v okviru tega javnega poziva, so operacije, ki zasledujejo naslednje ukrepe:**

|  |  |  |  |
| --- | --- | --- | --- |
| **Tematsko področje** | **Cilji** | **Ukrepi** | **Razpoložljiva sredstva za sofinanciranje /Razpisana sredstva (v EUR)** |
| **RAZVOJ OSNOVNIH STORITEV** | Urejeno bivalno okolje, dvig kakovosti življenja in sinergijsko bivanje z naravo, kulturo in okoliškimi navadami ter običaji | Spodbujanje razvoja novih storitev in produktov za bolj urejeno bivalno okolje, dvig kakovosti življenja in sinergijsko bivanje z naravo, kulturo in okoliškimi navadami ter običaji | **60.000,00** |
| **VEČJA VKLJUČENOST MLADIH, ŽENSK IN DRUGIH RANLJIVIH SKUPIN** | Medgeneracijsko povezovanje in sodelovanje ter krepitev zdravega in aktivnega življenjskega sloga | Povečanje in izboljšanje kakovosti ponudbe na področju medgeneracijskega sodelovanja ter zdravega in aktivnega življenjskega sloga | **60.000,00** |

**Vsaka operacijo se lahko predlaga za sofinanciranje samo v okviru enega izbranega ukrepa, lahko pa vpliva na doseganje več ciljev ali naslavlja več tematskih področij. V kolikor bo operacija izbrana za sofinanciranje, bo sofinancirana samo iz sklada, ki sofinancira operacije za dosego izbranega ukrepa (to je iz EKSRP).**

Tematska področja, cilji in ukrepi, ki jih zasledujemo s sredstvi Evropskega kmetijskega sklada za razvoj podeželja (EKSRP):

|  |  |  |  |
| --- | --- | --- | --- |
| **Tematsko področje** | **Cilji** | **Ukrepi** | **Sklad, ki sofinancira operacije**  **EKSRP** |
| **USTVARJANJE NOVIH DELOVNIH MEST** | Spodbujanje podjetništva in inovativnosti ter spodbujanje sodelovanja med javnim, gospodarskim in nevladnim sektorjem za ustvarjanje zaposlitvenih priložnosti. | Razvijanje partnerstev in storitev za spodbujanje podjetništva in inovativnosti | EKSRP |
| **RAZVOJ OSNOVNIH STORITEV** | Urejeno bivalno okolje, dvig kakovosti življenja in sinergijsko bivanje z naravo, kulturo in okoliškimi navadami ter običaji | Spodbujanje razvoja novih storitev in produktov za bolj urejeno bivalno okolje, dvig kakovosti življenja in sinergijsko bivanje z naravo, kulturo in okoliškimi navadami ter običaji | EKSRP |
| Povečati prepoznavnost turistične destinacije in vključevanje ter povezovanje lokalne turistične ponudbe | Izvajanje destinacijskega managementa v LASu od Turjaka do Kolpe | EKSRP |
| Krepiti lokalno identiteto in zavedanje o pomenu ohranjanja kulturne in naravne dediščine s poučevanjem, obnovo, ureditvijo in ohranjanjem kulturne krajine in dediščine | Ohranjanje in izboljšanje kulturne dediščine | EKSRP |
| **VARSTVO OKOLJA IN OHRANJANJE NARAVE** | Ohranjanje okolja za trajnostni razvoj podeželja | Izvajanje (pilotnih) aktivnosti, ki prispevajo k ohranjanju stanja okolja | EKSRP |
| **VEČJA VKLJUČENOST MLADIH, ŽENSK IN DRUGIH RANLJIVIH SKUPIN** | Medgeneracijsko povezovanje in sodelovanje ter krepitev zdravega in aktivnega življenjskega sloga | Povečanje in izboljšanje kakovosti ponudbe na področju medgeneracijskega sodelovanja ter zdravega in aktivnega življenjskega sloga | EKSRP |

Za vse operacije veljajo določena splošna pravila (pogoji) za sofinanciranje (točka 3. tega javnega poziva) in določena posebna pravila (pogoji) sklada EKSRP, ki sofinancira izbrano operacijo (točka 4. tega javnega poziva), ki jih morajo operacije izpolnjevati za sofinanciranje.

Vodilni partner nudi fizičnim in pravnim osebam, ki želijo predlagati operacijo za sofinanciranje, dodatne informacije in pomoč pri identifikacije ukrepa in sklada, ki bi operacijo lahko financiral. Kontaktne informacije so določene v točki 9.

1. **SPLOŠNA PRAVILA (POGOJI) ZA SOFINANCIRANJE OPERACIJ**

Za izvedbo tega javnega poziva se uporablja **Uredba o izvajanju lokalnega razvoja, ki ga vodi skupnost, v programskem obdobju 2014-2020** (Uradni list RS št. 42/15, 28/16, 73/16, 72/17, 23/18, 68/18, 68/19, 157/20, 163/21 in 181/21) – **v nadaljevanju Uredba CLLD.**

Podlaga in okvir za izvedbo tega javnega poziva je Strategija lokalnega razvoja za Lokalno akcijsko skupino Po poteh dediščine od Turjaka do Kolpe, v obdobju 2014–2020 s spremembami, ki je dostopna na: <http://las-ppd.si/strategija-las-ppd/> in je tudi del spremljajoče dokumentacije tega javnega poziva.

* 1. Pogoji, ki jih morajo izpolnjevati upravičenci za prijavo na javni poziv

**Upravičenci** do podpore so LAS, fizične in pravne osebe.

Kadar je upravičenec fizična ali pravna oseba, je LAS zastopnik za vlaganje vlog in zahtevkov za izplačilo, za dopolnitev vlog in zahtevkov za izplačilo.

Kadar je upravičenec do podpore LAS in operacija vključuje naložbo, mora LAS v vlogi določiti pravno osebo javnega prava, ki postane lastnik naložbe.

Upravičenci lahko predlagajo za sofinanciranje operacije, ki jih bodo izvedli sami ali s partnerji. Partner je drug upravičenec, ki v operaciji aktivno sodeluje in pokriva stroške operacije (je plačnik stroškov ali prispeva k izvedbi operacije v obliki prispevka v naravi).

Upravičenci v operaciji morajo imeti izkazano aktivno vlogo in zagotovljena sredstva sofinanciranje operacije ter trajne in zadostne vire financiranja za delovanje organizacije/podjetja v času trajanja operacije. V vlogi mora biti razvidna zaprta finančna konstrukcija za celotno operacijo, kar pomeni, da mora prikazovati razdelitev posameznih stroškov po posameznih partnerjih in vrstah stroškov.

Upravičenec (to je prijavitelj in partner/ji kadar se operacije izvajajo s partnerjem/ji) mora izpolnjevati **sledeče pogoje:**

* **ima na dan oddaje vloge** stalno bivališče na območju LAS (če gre za fizično osebo) oziroma ima sedež, registrirano izpostavo, podružnico, organizacijsko enoto oziroma poslovno enoto na območju LAS (če gre za pravno osebo zasebnega prava) oziroma deluje na območju LAS (če gre za pravno osebo javnega prava ali za pravno osebo zasebnega prava v javnem interesu),
* ima **zagotovljena sredstva** za lastno sofinanciranje operacije,
* **upravičenec** mora imeti poravnane vse obveznosti do države (oz. ima lahko upravičenec na dan oddaje vloge do 50 eurov neporavnanih zapadlih davčnih obveznosti do države) – izpolnjevanje pogoja na dan oddaje vloge za posameznega upravičenca preverja Agencija RS za kmetijske trge in razvoj podeželja,
* upravičenec mora v operaciji aktivno sodelovati in pokrivati stroške operacije (je plačnik stroškov ali prispeva k izvedbi operacije v obliki prispevka v naravi) - **najnižji znesek javne podpore (to je sofinanciranja) na upravičenca mora biti najmanj 2.000 EUR Skupno mora biti najnižji znesek javne podpore (sofinanciranja) za posamezno operacijo najmanj 10.000 EUR**;
* če je **upravičenec pravna oseba ali samostojni podjetnik**, ne sme biti v stečajnem postopku, postopku prisilne poravnave ali postopku likvidacije;
* če je **upravičenec podjetje**, se podpore ne dodeli podjetjem v težavah, kot jih določa 2. člen Uredbe Komisije (EU) št. 702/2014 z dne 25. junija 2014 o razglasitvi nekaterih vrst pomoči v kmetijskem in gozdarskem sektorju ter na podeželju za združljive z notranjim trgom z uporabo členov 107 in 108 Pogodbe o delovanju Evropske unije (UL L št. 193 z dne 1. 7. 2014, str. 1).

**Območje LAS je območje občin**: Dobrepolje, Kočevje, Kostel, Loški Potok, Osilnica, Ribnica, Sodražica in Velike Lašče (v nadaljevanju območje LAS).

* 1. Oblika in obseg sofinanciranja

Podpora operaciji se dodeli na podlagi zahtevka za izplačilo v obliki **nepovratne finančne podpore** za kritje **upravičenih stroškov**, upoštevajoč posebna pravila EKSRP.

Kot je določeno v 28. členu Uredbe CLLD se stroški priznajo v obliki stroškov dela, materiala, naložb, storitev zunanjih izvajalcev in prispevka v naravi v skladu z 69. členom Uredbe 1303/2013/EU. Do podpore je upravičen tudi nakup zemljišč v skladu s točko (b) tretjega odstavka 69. člena 1303/2013/EU.

V skladu z 2. odstavkom 28. člena Uredbe CLLD so upravičeni samo stroški, ki so nastali v skladu s posebnimi pogoji zadevnega sklada iz te uredbe, to je EKSRP.

Pri upravičenosti stroškov se upoštevajo določbe 65. člena Uredbe 1303/2013/EU.

Prispevek v naravi je določen v 69. členu Uredbe 1303/2013/EU, ki med drugim določa, da javna podpora, plačana operaciji, ki vključuje prispevke v naravi, ne presega skupnih upravičenih izdatkov brez prispevkov v naravi ob koncu operacije. Višina prispevka v naravi lahko predstavlja največ tolikšen delež operacije, kot je razlika med stopnjo javne podpore in celotno višino upravičenih stroškov operacije. Prispevek v naravi v obliki zagotavljanja dela, blaga, storitev, zemljišč in nepremičnin, lahko znaša največ 15 % upravičenih stroškov operacije. Strošek prispevka v naravi v obliki zagotavljanja dela ne sme presegati ocenjenih vrednosti ure prostovoljskega dela, kot so določene v predpisih, ki urejajo prostovoljstvo.

Za vrednotenje prispevka v naravi v obliki prostovoljskega dela se uporabljajo določbe Pravilnika o področjih prostovoljnega dela in vpisniku (Uradni list RS št. 48/11, 60/11 in 29/16) in sicer je ocenjena vrednost ene ure prostovoljskega dela:

* za organizacijsko delo 13,00 €
* za vsebinsko delo 10,00 €
* za opravljeno drugo prostovoljsko delo 6,00 €

Stroški nakupa zemljišč lahko predstavljajo **največ deset odstotkov** upravičenih stroškov za zadevno operacijo.

Stroški storitev zunanjih izvajalcev – splošni stroški za storitve arhitektov, inženirjev in svetovalcev, za pridobitev gradbene, projektne oziroma tehnične dokumentacije, za svetovanje v zvezi z okoljsko in ekonomsko trajnostjo, vključno s stroški za študije izvedljivosti, za geodetska in agronomska dela, za arheološka izkopavanja in arheološki nadzor ter za nadzor nad izvedbo gradbenih in obrtniških del so upravičeni, če so neposredno povezani s pripravo in izvedbo naložbe. Stroški za študije izvedljivosti ostanejo upravičen strošek tudi takrat, ko glede na njihove rezultate niso nastali nobeni stroški v okviru izvedbe naložbe. Navedeni stroški lahko predstavljajo **največ 10 % upravičenih stroškov** za zadevno operacijo. Datum začetka upravičenosti navedenih stroškov storitev zunanjih izvajalcev – splošni stroški je **1. januar 2014**.

Stroški za namen koordinacije in vodenja operacije lahko zajemajo **največ deset odstotkov** upravičenih stroškov za zadevno operacijo.

Stroški promocije na programskem območju, ki se neposredno navezujejo na izvajanje operacije, lahko zajemajo **največ deset odstotkov** upravičenih stroškov za zadevno operacijo.

Razliko do 100 %upravičenih stroškov ter neupravičene stroške krije upravičenec kot nosilec operacije inprojektni partnerji iz lastnih sredstev.

Podprta operacija se mora uporabljati izključno za namen in dejavnost, za katero je bila javna podpora izplačana v skladu z 71. členom Uredbe 1303/2013/EU.

Pred vložitvijo posameznega zahtevka za izplačilo nepovratne finančne podpore mora biti operacija, na katero se zahtevek za izplačilo nanaša, oziroma posamezna aktivnost **zaključena**. Vsi računi, ki jih upravičenec uveljavlja v zahtevku za izplačilo, morajo biti plačani in pridobljena morajo biti vsa potrebna dovoljenja.

Upravičenci, ki vodijo računovodstvo v skladu z nacionalnimi predpisi in so vključeni v izvajanje operacij, morajo za upravičene in dejansko nastale stroške voditi ločeno računovodstvo ali ustrezno računovodsko kodo za vse transakcije v zvezi z operacijo.

Upravičeni stroški posamezne operacije se ne smejo financirati iz drugih javnih sredstev. Javna podpora na podlagi tega javnega poziva se ne dodeli in izplača za tiste upravičene stroške, za katere je upravičenec že prejel sredstva državnega proračuna Republike Slovenije, sredstva Evropske unije ali druga javna sredstva **(prepoved dvojnega financiranja).** Če je upravičenec občina, ki je partnerica LAS, se lastna finančna sredstva sofinanciranja z vidika Evropske unije ne štejejo za že prejeta javna sredstva Republike Slovenije.

Do podpore **niso upravičeni naslednji stroški**:

-        stroški materiala, opreme in storitev, namenjenih za zasebno rabo,

-        splošni upravni stroški,

-        obresti za dolgove,

-        davek na dodano vrednost,

-        stroški priprave vloge in zahtevka za izplačilo,

-        rabljena oprema in mehanizacija,

-        štipendije in nagrade,

-        naročnine na časopise in drugo periodiko,

-        stroški izobraževanj in usposabljanj, ki niso neposredno povezani z aktivnostmi operacije in

-        stroški izdelave dokumentacije, študij, analiz, ocen, strategij in drugih podobnih raziskav, kadar niso neposredno povezane z določeno operacijo.

**Najnižji znesek javne podpore za posamezno operacijo je 10.000 EUR, najvišji pa 60.000 EUR. Najnižji znesek javne podpore na upravičenca je najmanj 2.000 EUR.**

Kadar **vrednost posamezne operacije znaša več kot 20.000 EUR**, se lahko izvaja **v treh fazah**, s tem, da posamezni zahtevek za izplačilo ne sme biti nižji od 5.000 EUR.

* 1. De minimis shema

Pri določitvi stopnje podpore operacijam se upošteva pravila državnih pomoči. Pri operacijah, kjer končni prejemnik sredstev ni občina ali druga javna institucija in izpolnjujejo pogoje za državne pomoči, se pomoč dodeli na podlagi pravila de minimis.

Javna podpora iz sklada EKSRP se za podukrepa »Podpora za izvajanje operacij v okviru strategije lokalnega razvoja, ki ga vodi skupnost« in »Priprava in izvajanje dejavnosti sodelovanja lokalne akcijske skupine« dodeljuje kot pomoč po pravilu *de minimis* v skladu z Uredbo 1407/2013/EU. Javna podpora se za predhodno omenjene podukrepe iz prvega dodeli do višine, ki ne presega skupnega zneska pomoči de minimis iz 3. člena Uredbe 1407/2013/EU. Z drugimi pomočmi *de minimis* se ta pomoč lahko kumulira le pod pogoji iz 5. člena Uredbe 1407/2013/EU. Končni prejemnik sredstev lahko na podlagi pravila de minimis pridobi največ do 200.000,00 EUR, ki jo lahko prejme enotno podjetje na državo članico v obdobju zadnjih treh proračunskih let oziroma prejemniki sredstev, ki delujejo v cestnoprometnem sektorju, največ do 100.000,00 EUR v obdobju zadnjih treh proračunskih let.

Pomoč *de minimis* se šteje za dodeljeno z dnem izdaje odločbe o pravici do sredstev, ki jo izda ARSKTRP.

Upravičenec mora zato k vlogi predložiti pisno:

* pisno izjavo o vseh drugih pomočeh *de minimis*, ki jih je upravičenec oziroma enotno podjetje prejelo v predhodnih dveh letih in v tekočem proračunskem letu;
* pisno izjavo o drugih že prejetih ali zaprošenih pomočeh za iste upravičene stroške in zagotovilo, da z dodeljenim zneskom pomoči *de minimis*ne bo presežena zgornja meja *de minimis* pomoči ter intenzivnosti pomoči po drugih predpisih;
* pisno izjavo, ali gre za enotno podjetje z navedbo podjetij, ki so z njim povezana, z namenom preveritve skupnega zneska že prejetih pomoči *de minimis*za vsa, z njim povezana podjetja.
  1. Pogoji glede predloga operacije

Operacija predstavlja niz aktivnosti, ki so z uporabo razpoložljivih finančnih sredstev v določenem časovnem obdobju usmerjene v dosego jasno opredeljen ih ciljev. Pri vsaki pripravi operacij mora biti:

* jasno opredeljeno komu je namenjena in kdo so njeni končni uporabniki,
* opisan sistem upravljanja in način financiranja.

Iz opisa predloga operacije v vlogi na javni poziv mora biti razvidna **zaprta finančna konstrukcija za celotno operacijo**, kar pomeni, da mora prikazovati razdelitev posameznih stroškov po posameznih partnerjih in vrstah stroškov.

**Vsa potrebna dovoljenja oziroma soglasja,** kot jih za izvedbo operacij določajo področni predpisi, morajo biti izdana najpozneje **do zaključka izbirnega postopka na ravni odločanja v LAS.** Če je za operacijo predpisano gradbeno dovoljenje v skladu z zakonom, ki ureja graditev, mora biti **pravnomočno gradbeno dovoljenje priloženo ob oddaji vloge.**

**Prijavljen projekt oz. vloga mora obvezno prispevati k kazalniku št. partnerstev za ohranjanje okolja.**

* 1. Časovni okvir izvedbe operacije

Operacija se ne sme začeti izvajati pred obdobjem upravičenosti v skladu s pogoji EKSRP. Upravičeni stroški za izvedbo operaciji sofinanciranih iz **EKSRP** so stroški, ki so nastali po vložitvi vloge za odobritev operacije na Agencijo RS za kmetijske trge in razvoj podeželja (ARSKTRP).

LAS je zastopnik za vlaganje vlog v končno odobritev na ARSKTRP. LAS vlogo vloži v elektronski obliki v spletni aplikaciji ARSKTRP. **Datum oddaje vloge v spletni aplikaciji se šteje za datum oddaje vloge.**

Upravičenec mora **izvesti operacijo najpozneje v treh letih** od pravnomočnosti odločbe o potrditvi operacije s strani Agencije RS za kmetijske trge in razvoj podeželja **oziroma najkasneje do 30. 6. 2025.** Obdobje trajanja operacije mora vključevati čas za izvedbo glavnih aktivnosti ter čas za administrativni zaključek operacije. **Zahtevek z vsemi dokazili mora prispeti na naslov LAS Po poteh dediščine od Turjaka do Kolpe, Trata XIV 6A, 1330 Kočevje, najkasneje 30 dni pred rokom določenim za zaključek operacije** oz. 30 dni pred rokom za vložitev posameznega zahtevka za izplačilo za operacije, ki je določen v odločbi o odobritvi operacije s strani ARSKTRP.

**Operacija ne sme biti fizično dokončana ali v celoti izvedena pred izdajo odločbe, s katero ARSKTRP odobri izvajanje operacije.**

* 1. Druge obveznosti upravičenca do podpore

Upravičenec, ki prejme podporo na podlagi tega javnega poziva, mora vso **dokumentacijo**, ki je bila podlaga za izplačilo podpore, **hraniti še najmanj pet let** od dneva zadnjega izplačila podpore, če ni v skladu s shemo državnih pomoči opredeljeno drugače. Upravičenec, ki krši to obveznost, mora v proračun Republike Slovenije vrniti deset odstotkov izplačanih sredstev skupaj z zakonitimi zamudnimi obrestmi.

Upravičenec mora omogočiti dostop do dokumentacije o operaciji **ter kontrolo na kraju samem** kontrolnim organom, organu upravljanja, revizijskemu organu in drugim organom, ki opravljajo nadzor nad porabo finančnih sredstev EKSRP. Upravičenec, ki iz neutemeljenega razloga ne omogoči takšne kontrole in jo nepreklicno odkloni, mora v proračun Republike Slovenije vrniti vsa izplačana sredstva skupaj z zakonitimi zamudnimi obrestmi.

Če se ugotovi, da je upravičenec **namerno vložil napačno vlogo** za odobritev (sofinanciranje) operacije ali zahtevek za izplačilo (navajanje lažnih podatkov, izjav), mora v proračun Republike Slovenije vrniti vsa izplačana sredstva skupaj z zakonitimi zamudnimi obrestmi. Upravičenec se izključi iz zadevnega podukrepa za koledarsko leto neizpolnitve obveznosti in naslednje koledarsko leto.

Če upravičenec **ne doseže ciljev operacije**, kot je to opredelil v vlogi za odobritev (sofinanciranje) operacije, se mu obseg podpore v sorazmernem deležu zniža, kar pomeni, da se mu zniža delež podpore v enakem odstotku, kot ni bil dosežen zastavljeni cilj.

1. **POSEBNA PRAVILA (POGOJI) ZA OPERACIJE SOFINANCIRANE IZ EKSRP**
   1. Upravičenci

**Upravičenci** do podpore so LAS, fizične in pravne osebe.

Če gre za operacijo, ki se lahko izvede v okviru drugega glavnega ukrepa Programa razvoja podeželja Republike Slovenije za obdobje 2014–2020, so upravičenci do podpore LAS, skupina fizičnih ali skupina pravnih oseb, ki izvaja operacijo za skupno korist oziroma uporabo Za skupino fizičnih in skupno pravnih oseb se šteje skupina, ki je sestavljena najmanj iz treh članov. Če je predmet podpore, v okviru tega javnega poziva, operacija, ki se lahko izvede v okviru glavnega ukrepa, mora biti v vlogi za odobritev (sofinanciranje) operacije utemeljena dodana vrednost posamezne operacije, kot so skupni interes, skupina upravičencev, dostop javnosti do rezultatov operacije, inovativne značilnosti operacije na lokalni ravni, razpoložljivost proračuna ali integrirane operacije, da se tovrstna operacija izvaja v okviru tega javnega poziva.

* 1. Oblika in obseg sofinanciranja

V skladu z drugim odstavkom 28. člena Uredbe CLLD so upravičeni samo stroški, ki so nastali po vložitvi vloge za odobritev operacije na ARSKTRP.

LAS je zastopnik za vlaganje vlog v končno odobritev na ARSKTRP. LAS vlogo vloži v elektronski obliki v spletni aplikaciji ARSKTRP. **Datum oddaje vloge v spletni aplikaciji se šteje za datum oddaje vloge.**

Pri upravičenih stroških je treba upoštevati omejitve iz: 45. člena Uredbe 1305/2013/EU v primeru naložbenih operacij in 60. ter 61. člena Uredbe 1305/2013/EU

Pri upravičenih stroških je potrebno upoštevati tudi omejitve in najvišje priznane vrednosti za posamezno vrsto upravičenega stroška **iz 64. člena Uredbe CLLD.**

Najvišje priznane vrednosti za posamezno vrsto upravičenega stroška so določene v sledečih katalogih:

* **Katalog stroškov in najvišjih priznanih vrednosti;**
* **Katalog stroškov kmetijske in gozdarske mehanizacije.**

Kataloga določata najvišje priznane vrednosti po vrstah naložbe, obenem pa definirata vrste mehanizacije, ki se omogočajo kot individualne naložbe. Kataloga sta del spremljajoče dokumentacije tega javnega poziva.

Za stroške, ki **so navedeni v katalogih**, mora upravičenec k vlogi za odobritev operacije priložiti eno (1) ponudbo. Če upravičenec v vlogi za odobritev operacije uveljavlja višje stroške, kot so določeni v katalogih, se pri izračunu priznane vrednosti stroškov upoštevajo najvišje priznane vrednosti iz pravilnikov. Če upravičenec v vlogi za odobritev operacije uveljavlja nižje stroške, kot so navedeni v katalogih, se pri izračunu priznane vrednosti stroškov upoštevajo vrednosti iz predložene ponudbe.

Če stroški **niso določeni v katalogih** mora upravičenec k vlogi priložiti tržno primerljive pisne ponudbe najmanj treh (3) ponudnikov, razen kadar:

* gre za vrste stroškov, ki so predpisani s strani države ali lokalne skupnosti,
* gre za stroške dela osebja iz prvega odstavka 28. člena Uredbe CLLD;
* gre za stroške prispevka v naravi iz prvega odstavka 28. člena Uredbe CLLD
* je upravičenec naročnik v skladu s predpisi, ki urejajo javno naročanje,
* gre za vrsto stroška, za katero je na trgu le en ponudnik, kjer upravičenec priloži eno ponudbo.

Za predhodno naštete stroške, ki so tudi navedeni v 5. odstavku 64. člena Uredbe CLLD, mora upravičenec k vlogi za odobritev operacije priložiti utemeljitev, iz katere je razvidno, da ni mogoče priložiti treh tržno primerljivih ponudb.

Upravičenec mora vsem potencialnim ponudnikom poslati enako povpraševanje z navedenimi minimalnimi zahtevami. Ponudbe so tržno primerljive, če vsebujejo vse zahteve, ki jih je upravičenec navedel v povpraševanju. Pri izračunu višine upravičenih stroškov se upošteva vrednost najugodnejše ponudbe. Če ponudba ne vsebuje minimalnih zahtev, je upravičenec ne izbere.

Če vrednost **upravičenega stroška** ne presega 2.000 eurov, lahko upravičenec namesto tržno primerljivih pisnih ponudb vlogi za odobritev operacije priloži eno vabilo k dajanju ponudb ali katalog ali oglas, kot ga določa zakon, ki ureja obligacijska razmerja (natisnjen spletni cenik, letak z navedenimi minimalnimi zahtevanimi lastnostmi blaga oziroma storitve, natisnjeni podatki s spletne strani ponudnika, javno objavljene tarife).

Okvirna skupna višina nepovratnih sredstev, namenjena za sofinanciranje operacij iz sklada EKSRP, znaša **120.000,00** EUR:

* **UKREP:** Spodbujanje razvoja novih storitev in produktov za bolj urejeno bivalno okolje, dvig kakovosti življenja in sinergijsko bivanje z naravo, kulturo in okoliškimi navadami ter običaji, **višina razpoložljivih sredstva za sofinanciranje znaša 60.000,00 EUR**
* **UKREP:** Povečanje in izboljšanje kakovosti ponudbe na področju medgeneracijskega sodelovanja ter zdravega in aktivnega življenjskega sloga, **višina razpoložljivih sredstva za sofinanciranje znaša 60.000,00 EUR**

**Najnižji znesek javne podpore za posamezno operacijo je 10.000 EUR, najvišji pa 60.000 EUR. Najnižji znesek javne podpore na upravičenca je najmanj 2.000 EUR.**

**Stopnja javne podpore za sofinanciranje operacij iz sklada EKSRP je do 85 % upravičenih stroškov operacije.**

Kadar vrednost posamezne operacije znaša več kot 20.000 EUR, se lahko izvaja v treh fazah, s tem, da posamezni zahtevek za izplačilo ne sme biti nižji od 5.000 EUR.

* 1. Uveljavljanje predplačila

57. člen Uredbe CLLD, določa, da lahko upravičenci iz prvega odstavka 27. člena (LAS, pravne in fizične osebe) v skladu s četrtim odstavkom 45. člena Uredbe 1305/2013/EU na ARSKTRP vložijo zahtevek za izplačilo predplačila v znesku do 50 odstotkov vrednosti javne podpore naložbe, potrjene z odločbo o pravici do sredstev. Predplačilo je možno le za naložbeni del operacije.

Vodilni partner LAS bo vse prijavitelje izbranih operacij pozval ali želijo v okviru izvajanja projekta uveljavljati predplačilo.

Pred vložitvijo prošnje za predplačila predlagamo, da najprej preverite ali imate možnost pridobiti bančno garancijo, ki je podlaga za izplačilo predplačila. V primeru, da upravičenec ne bo vložil zahtevka za predplačilo skupaj z veljavno bančno garancijo ali pa pogoji za izplačilo predplačila ne bodo izpolnjeni, se bodo sredstva, ki so bila predvidena za izplačilo predplačila, prenesla na naslednji torej 1. zahtevek po predvideni dinamiki.

Bančna garancija se mora nanašati na izvajalca stroška, ki uveljavlja predplačilo. Bančna garancija mora biti veljavna najmanj šest mesecev od datuma vložitve zahtevka za izplačilo sredstev, katerega vrednost je večja od višine predplačila in na katerega je vezana sprostitev bančne garancije.

* 1. Upravičena območja za izvajanje operacij

Operacija se lahko izvede **le na območju LAS**, **razen aktivnosti promocije**, ki se lahko izvajajo na celotnem območju Slovenije, vendar zunaj naselij z več kot 10.000 prebivalcev (naselja z več kot 10.000 prebivalci so navedena v Prilogi 2 Uredbe CLLD).

**Območje LAS je območje občin**: Dobrepolje, Kočevje, Kostel, Loški Potok, Osilnica, Ribnica, Sodražica in Velike Lašče.

* 1. Pogoji glede predloga operacije

Operacija mora biti skladna s cilji EKSRP, prispevati mora k uresničevanju ciljev, določenih v SLR in imeti mora merljive cilje z jasnimi učinki in rezultati.

Če gre za operacijo, ki se lahko izvede v okviru drugega glavnega ukrepa Programa razvoja podeželja Republike Slovenije za obdobje 2014–2020 mora biti v vlogi za odobritev (sofinanciranje) operacije utemeljena dodana vrednost operacije, kot so skupni interes, skupina upravičencev, dostop javnosti do rezultatov operacije, inovativne značilnosti operacije na lokalni ravni, razpoložljivost proračuna ali integrirane operacije, da se tovrstna operacija izvaja v okviru tega javnega poziva.

* 1. Sprememba odobrene operacije

Operacija mora biti izvedena v skladu s prijavljeno in s strani Agencije RS za kmetijske trge in razvoj podeželja odobreno vsebino ter področno zakonodajo.

Upravičenec v obdobju izvajanja operacije zaprosi za spremembo obveznosti v skladu s 54. členom zakona, ki ureja kmetijstvo.

*54. člen Zakona o kmetijstvu (sprememba obveznosti o pravici do sredstev)*

*(1) Po izdaji odločbe o pravici do sredstev in pred potekom roka za izpolnitev obveznosti iz predpisov, javnega razpisa in odločbe o pravici do sredstev, lahko stranka vloži obrazložen zahtevek za spremembo obveznosti, določenih v odločbi o pravici do sredstev. Če bi bile tudi s spremembo obveznosti izpolnjene vse zahteve iz predpisov in javnega razpisa ter dosežen namen, za katerega je bila stranki dodeljena pravica do sredstev, pristojni organ strankinemu zahtevku za spremembo ugodi.*

*(2) Pristojni organ v primeru iz prejšnjega odstavka izda odločbo, s katero določi, da se spremeni obveznost.*

*(3) V primeru, da pristojni organ ugotovi, da ni dosežen namen iz prvega odstavka tega člena, z odločbo strankin zahtevek za spremembo obveznosti zavrne.*

*(4) Obrazložen zahtevek za spremembo obveznosti iz prvega odstavka tega člena lahko stranka vloži največ dvakrat pred potekom roka za vložitev zadnjega zahtevka za izplačilo sredstev, določenega v odločbi o pravici do sredstev.*

*(5) Zoper odločbo iz tega člena pritožba ni dovoljena.*

Kadar upravičenec operacije ne izvede v skladu z odobreno operacijo (ali odobreno spremembo) in krši določbe, da mora biti operacija izvedena v skladu s prijavljeno in s strani Agencije RS za kmetijske trge in razvoj podeželja odobreno vsebino ter področno zakonodajo, se mu podpora ne izplača.

* 1. Druge obveznosti upravičenca do podpore

Upravičenci, ki prejemajo podporo iz Programa razvoja podeželja Republike Slovenije za obdobje 2014–2020, morajo v skladu s 13. členom Uredbe 808/2014/EU ter Pravilnikom o označevanju vira sofinanciranja iz Programa razvoja podeželja Republike Slovenije za obdobje 2014–2020, izpolniti tudi zahteve glede označevanje vira sofinanciranja.

Če upravičenec krši določbo 65. člena Uredbe CLLD, na način, da označenosti ne zagotavlja v obdobju trajanja obveznosti označevanja, se izrečejo sankcije v naslednjih deležih:

* po prvi ugotovljeni kršitvi se upravičencu izreče opozorilo,
* po drugi in vsaki nadaljnji ugotovljeni kršitvi se upravičencu iz zadevne operacije iz naslova podukrepa »Podpora za izvajanje operacij v okviru strategije lokalnega razvoja, ki ga vodi skupnost« do odprave pomanjkljivosti zaustavijo izplačila.

**Pravilnik o označevanju vira sofinanciranja iz Programa razvoja podeželja Republike Slovenije za obdobje 2014–2020** **je del spremljajoče dokumentacije tega javnega poziva.**

1. **SANKCIJE ZARADI NEIZPOLNJEVANJA OBVEZNOSTI**

Neizpolnitev ali kršitev obveznosti se v primeru financiranja iz naslova EKSRP sankcionira v skladu s 63. členom Uredbe 1306/2013/EU, 63. členom Uredbe 809/2014/EU in 57. členom zakona, ki ureja kmetijstvo.

Če upravičenec ne odstopi od izvedbe operacije v roku 30 dni od prejema odločbe o odobritvi operacije ali zamudi rok za vložitev zahtevka za izplačilo, ki je določen v odločbi o odobritvi operacije, ni upravičen do sredstev iz naslova zadevnega podukrepa (to je podukrepa »*Podpora za izvajanje operaciji v okviru strategije lokalnega razvoja, ki ga vodi skupnost*« v okviru podore za lokalni razvoj, ki ga vodi skupnost) in se ga izključi iz zadevnega podukrepa za koledarsko leto neizpolnitve obveznosti in naslednje koledarsko leto.

Upravičenec, ki uvede bistvene spremembe, določene v 71. členu Uredbe 1303/2013/EU, in odtuji predmet podpore ali predmet podpore uporablja v nasprotju z namenom, za katerega je prejel javno podporo, mora vsa izplačana sredstva vrniti v proračun Republike Slovenije skupaj z zakonitimi zamudnimi obrestmi. Poleg tega se upravičenca izključi iz prejemanja podpore v okviru istega podukrepa za koledarsko leto ugotovitve kršitve in naslednje koledarsko leto.

1. **MERILA ZA OCENJEVANJE VLOG**

Merila za izbor operacij temeljijo na naslednjih načelih:

* prispevek k doseganju ciljev SLR,
* prispevek k doseganju horizontalnih ciljev,
* okoljska trajnost,
* socialna vzdržnost,
* vključenost partnerjev in
* vpliv na območje LAS.

Pogoj za ocenjevanje vlog je pravočasno prispela administrativno popolna vloga, to je vloga, izpolnjena v vseh delih obrazcev in s predloženimi vsemi obveznimi prilogami v skladu z zahtevami javnega poziva oziroma je bila ustrezno dopolnjena po pozivu za dopolnitev vloge. Ocenjujejo se le pravočasno prispele in administrativno popolne vloge.

**Administrativni pogoji so:**

|  |  |  |
| --- | --- | --- |
| 1. Ovojnica je pravilno označena (prijavitelj, oznaka ne odpiraj, naslovnik). | DA / NE | Če ne, zavrniti |
| 2. Prijava je prispela v roku določenem v javnem pozivu. | DA / NE | Če ne, zavrniti |
| 3. Vloga je predložena v 1 tiskanem izvirniku in v elektronski obliki. | DA / NE | Dopolnitve |
| 4. Vloga je popolna: Prijavnica (vsebinski in finančni del) je v celoti izpolnjena in podpisana (izvirnik) ter priloženi so vsi zahtevani dokumenti. | DA / NE | Dopolnitve |

**Merila za izbiro operacij so:**

* pogoji za upravičenost in
* specifična merila.

Vloge, ki gredo v postopek obravnave, se najprej presoja z vidika pogojev za upravičenost (**1. faza ocenjevanja vlog**).

**Pogoji za upravičenost**

|  |  |  |
| --- | --- | --- |
| **POGOJI ZA UPRAVIČENOST** | **DA (drži)** | **NE**  **(ne drži)** |
| Operacija se izvaja na upravičenem območju LAS (razen aktivnosti promocije). |  |  |
| Prijavitelj in partnerji izpolnjujejo pogoje za prijavo na javni poziv |  |  |
| Operacija je izdelana v skladu s Strategijo lokalnega razvoja |  |  |
| Operacija se še ni pričela izvajati |  |  |
| Operacija ima zaprto finančno konstrukcijo in zagotovljene lastne finančne vire za izvedbo operacije v celoti |  |  |
| Upravičeni stroški operacije se ne financirajo iz drugih javnih sredstev (prepoved dvojnega financiranja) |  |  |
| Operacija je v skladu z veljavno zakonodajo in zanjo so izdana vsa relevantna soglasja ali dovoljenja (kjer je to potrebno) |  |  |

Operacija, pri kateri je vsaj en izmed pogojev za upravičenost ocenjen z »NE«, je izločena iz nadaljnje obravnave.

Vloge, ki niso izločene na podlagi pogojev za upravičenost se presojajo z vidika specifičnih meril (**2. faza ocenjevanja vlog**).

|  |  |  |  |
| --- | --- | --- | --- |
| **SPECIFIČNA MERILA** |  | **Možno število točk** | **Doseženo število točk** |
| Kakovost operacije in pripravljenost za izvajanje | Operacija ima jasno/konkretno zastavljene cilje. Aktivnosti so jasno določene ter vodijo k doseganju konkretnih rezultatov. Kazalniki odražajo doseganje vseh zastavljenih ciljev. | **10** |  |
| Operacija ima splošno zastavljene cilje. Aktivnosti so določene ter vodijo k doseganju konkretnih rezultatov. Kazalniki odražajo doseganje del zastavljenih ciljev. | 5 |  |
| Operacija nima jasno zastavljenih ciljev. Aktivnosti so določene ter vodijo k doseganju splošnih rezultatov. Kazalniki odražajo doseganje del zastavljenih ciljev. | 3 |  |
| Zasledovanje horizontalnih ciljev EU:  1. Blaženje podnebnih sprememb in prilagajanje nanje  2. Okolje  3. Inovacije  4. Enakost med spoloma in nediskriminacija | Operacija zasleduje oz. prispeva k uresničevanju vsaj treh od štirih horizontalnih ciljev EU (prijavitelj v vlogi jasno opiše prispevek projekta k vsaj trem ciljem. Prispevek k ciljem se odraža ali preko aktivnosti ali rezultatov ali kazalnikov) | **5** |  |
| Operacija zasleduje oz. prispeva k uresničevanju vsaj dveh od štirih horizontalnih ciljev EU (prijavitelj v vlogi jasno opiše prispevek projekta k vsaj trem ciljem. Prispevek k ciljem se odraža ali preko aktivnosti ali rezultatov ali kazalnikov) | 3 |  |
| Operacija zasleduje oz. prispeva k uresničevanju vsaj enega od štirih horizontalnih ciljev EU (prijavitelj v vlogi jasno opiše prispevek projekta k vsaj trem ciljem. Prispevek k ciljem se odraža ali preko aktivnosti ali rezultatov ali kazalnikov) | 1 |  |
| Prispevek k doseganju ciljev in kazalnikov SLR | Operacija neposredno vpliva na doseganje dveh ali več posebnih ciljev SLR in vsaj dveh kazalnikov SLR (prijavitelj v vlogi jasno opiše prispevek projekta k doseganju ciljev in kazalnikov SLR. Prispevek k ciljem in kazalnikom se odraža preko planiranih aktivnosti ter v rezultatih in kazalnikih). | **10** |  |
| Operacija neposredno vpliva na doseganje enega posebnega cilja in vsaj enega kazalnika SLR (prijavitelj v vlogi jasno opiše prispevek projekta k doseganju ciljev in kazalnikov SLR. Prispevek k ciljem in kazalnikom se odraža preko planiranih aktivnosti ter v rezultatih in kazalnikih). | 5 |  |
| Operacija neposredno vpliva na doseganje vsaj enega posebnega cilja SLR (prijavitelj v vlogi jasno opiše prispevek projekta k doseganju ciljev in kazalnikov SLR. Prispevek k ciljem in kazalnikom se odraža preko planiranih aktivnosti ter v rezultatih in kazalnikih). | 3 |  |
| Inovativnost | Operacija je inovativna in ustvarja novo dodano vrednost v okolju (uporaba novih metod, pristopov in programov, uvajanje novih storitev in proizvodov, uvajanje novih znanj,..). Prijavitelj v vlogi jasno opiše inovativnost projekta. Inovativnost se odraža v planiranih aktivnostih. | **5** |  |
| Operacija je delno inovativna. Prijavitelj v vlogi opiše inovativnost projekta. Iz planiranih aktivnosti ter opisane vsebine projekta je razvidno, da vsebina operacije ni nova, vendar predlagana operacija vsebine nadgrajuje oz. vključuje nove pristope. | 3 |  |
| Operacija ne izkazuje inovativnosti. Prijavitelj v vlogi slabo opiše inovativnost projekta. Iz planiranih aktivnosti ter opisane vsebine projekta je razvidno, da vsebina operacije ni nova. Predlagane vsebine ne vključujejo novih pristopov. | 0 |  |
| Trajnost operacije | Rezultati operacije zagotavljajo nadaljnje izvajanje vsebin in omogočajo razvoj novih operacij (zagotovljeno upravljanje skupnih kapacitet, zagotovljeno trženje novih produktov in storitev, ipd). Prijavitelj v vlogi opiše trajnost projekta. Iz planiranih aktivnosti ter rezultatov in kazalnikov projekta je razvidno, da operacija zagotavlja trajnost. | **10** |  |
| Rezultati operacije omogočajo nadaljnje izvajanje vsebin (oblikovane metode, strategije in orodja, izdelan promocijski material, ipd). | 5 |  |
| Operacija je namenjena osveščanju in izobraževanju javnosti | 3 |  |
| Operacija ne izkazuje trajnosti. Prijavitelj v vlogi slabo utemelji ali ne opiše trajnosti projekta. Iz planiranih aktivnosti ter rezultatov in kazalnikov projekta je razvidno da trajnost ni zagotovljena (z zaključkom projekta prenehajo vse aktivnosti). | 0 |  |
| Ustvarjanje delovnih mest | Operacija jasno zagotavlja vsaj eno novo delovno mesto (kakršnakoli oblika, ki zagotavlja plačevanje prispevkov pokojninskega in invalidskega zavarovanja za polni delovni čas ter zagotavlja delovno mesto). Prijavitelj v vlogi označi, da bo v okviru operacije ustvarjeno novo delovno mesto ter navede pri kateri pravni ali fizični osebi bo ustvarjeno. Novo delovno mesto mora izhajati iz projektnih aktivnosti. Operacija, ki ustvari novo delovno mesto, mora to delovno mesto ohraniti še najmanj tri (3) leta po zadnjem izplačilu za sklad EKSRP ter najmanj pet (5) let za sklad ESRR. | **7** |  |
| Operacija ne predvideva novega delovnega mesta | 0 |  |
| Teritorialna pokritost | Operacija se izvaja na območju petih ali več občin | **8** |  |
| Operacija se izvaja na območju treh ali več občin | 5 |  |
| Operacija se izvaja na območju dveh občin | 3 |  |
| Operacija se izvaja samo na območju ene občine | 0 |  |
| Vpliv na okolje in ohranjanje narave | Načrtovane aktivnosti izboljšujejo stanje okolja (pozitivno vplivajo na varovanje in ohranjanje narave) in/ali uvajajo nove aktivnosti za prilagajanje podnebnim spremembam (konkretni ukrepi v naravi oz. v prostoru). Prijavitelj v vlogi opiše vpliv na okolje in ohranjanje narave. Iz planiranih aktivnosti ter rezultatov ali kazalnikov projekta je razvidno, da operacija izboljšujejo stanje okolja ali uvaja nove aktivnosti za prilagajanje podnebnim spremembam. | **5** |  |
| Načrtovane aktivnosti prispevajo k izboljšanju stanja okolja ali narave s povečanjem ozaveščanja in ne vplivajo negativno na okolje. Prijavitelj v vlogi opiše vpliv na okolje in ohranjanje narave. Iz planiranih aktivnosti ter rezultatov ali kazalnikov projekta je razvidno, da operacija povečuje ozaveščanje in ne vpliva negativno na okolje. | 3 |  |
| Iz načrtovanih aktivnosti ni razviden vpliv na okolje. Prijavitelj v vlogi slabo ali ne opiše vpliv na okolje in ohranjanje narave. Iz planiranih aktivnosti ter rezultatov ali kazalnikov projekta je razvidno, da operacija nima vpliva na okolje in ohranjanje narave. | 0 |  |
| Vključevanje ranljivih skupin | Aktivnosti vključujejo oz. so rezultati operacije namenjeni vsaj trem ranljivim skupinam (mladi, starejši, brezposelni, ženske, Romi, invalidi in druge ranljive skupine). Prijavitelj v vlogi opiše katere aktivnosti vključujejo oz. kateri rezultati operacije so namenjeni posameznim ranljivim skupinam. Iz planiranih aktivnosti ter rezultatov ali kazalnikov projekta je razviden neposreden vpliv na ciljne skupine. | **5** |  |
| Aktivnosti vključujejo oz. so rezultati operacije namenjeni vsaj dvema ranljivima skupinama (mladi, starejši, brezposelni, ženske, Romi, invalidi in druge ranljive skupine). Prijavitelj v vlogi opiše katere aktivnosti vključujejo oz. kateri rezultati operacije so namenjeni posameznim ranljivim skupinam. Iz planiranih aktivnosti ter rezultatov ali kazalnikov projekta je razviden neposreden vpliv na ciljne skupine. | 3 |  |
| Aktivnosti vključujejo eno ali nič ranljivih skupin oz. rezultati operacije za ranljive skupine niso relevantni. Iz planiranih aktivnosti ter rezultatov in kazalnikov projekta je razviden posreden vpliv na ciljne skupine. | 0 |  |
| Partnerstvo | Pri operaciji sodelujejo najmanj 3 partnerji (prijavitelj + 2 ali več partnerjev) | **12** |  |
| Pri operaciji sodelujeta 2 partnerja (prijavitelj + 1 partner) | 7 |  |
| Operacija ne predvideva partnerstva | 0 |  |
| Raznolikost partnerjev vključenih v izvajanje operacij | V izvedbo operacije so vključeni partnerji iz vseh treh sektorjev (javni, ekonomski in nevladni sektor) | **5** |  |
| V izvedbo sta vključena dva sektorja | 3 |  |
| V izvedbo je vključen en sektor | 0 |  |
| Izkušnje prijavitelja | Prijavitelj z referencami izkazuje izvedbo treh (3) ali več operacij financiranih iz EU sredstev | **5** |  |
| Prijavitelj z referencami izkazuje izvedbo vsaj eno (1) EU operacijo | 3 |  |
| Prijavitelj je izvedel vsaj 1 lokalno operacijo | 1 |  |
| Prijavitelj nima izkušenj z izvajanjem operacij | 0 |  |
| Razvoj novih programov, produktov, storitev | V okviru operacije bosta nastala vsaj dva nova programa, produkta ali storitvi. Iz planiranih aktivnosti ter rezultatov ali kazalnikov projekta je razviden razvoj novih programov, produktov ali storitev. | **13** |  |
| V okviru operacije bo nastal vsaj en nov program, produkt ali storitev. Iz planiranih aktivnosti ter rezultatov ali kazalnikov projekta je razviden razvoj novih programov, produktov ali storitev. | 8 |  |
| Operacija ne predvideva novih programov, produktov ali storitev. Iz planiranih aktivnosti ter rezultatov ali kazalnikov projekta je razvidno, da operacija ne razvija novih programov, produktov ali storitev. | 0 |  |
| **SKUPAJ** |  | **100** |  |

Doseganje vsakega specifičnega cilja se točkuje. Maksimalno število točk pri specifičnih merilih je 100 točk. Spodnja meja, ki jo mora operacija doseči, da se lahko sofinancira je 60 točk.

Za operacije je pomembno, da so cilji, izvedbene aktivnosti, kazalci uspešnosti ter finančna in terminska izvedljivost operacije, jasno določeni. Zelo pomembno je, da je opis in obseg stroškov skladen z vsebino operacije. Prav tako je pomemben učinek operacije na izvajanje celotne lokalne razvojne strategije, aktivna vključenost lokalnega prebivalstva in institucij, inovativen pristop ali vsebina operacije ter trajnostna naravnanost projektnih aktivnosti in rezultatov.

1. **ROKI IN NAČIN PRIJAVE**

Vlogo na javni poziv je potrebno poslati **priporočeno po pošti (šteje se dan oddaje na pošti)** na naslov LAS Po poteh dediščine od Turjaka do Kolpe, Vodilni partner: RC Kočevje Ribnica d.o.o., Trata XIV 6a, 1330 Kočevje, **do petka, 30. 9. 2022** ali **osebno dostaviti** med ponedeljkom in petkom med 9. in 11. uro ter med 12. in 15. uro v prostore vodilnega partnerja na naslov RC Kočevje Ribnica d.o.o., Trata XIV 6A, 1330 Kočevje in **najkasneje do petka, 30. 9. 2022, do 11. ure**.

Vloga se vlaga pisno in v elektronski obliki na obrazcu, ki je del razpisne dokumentacije. Elektronska različica vloge (oddana na CD-rom ali USB ključu) mora biti enaka vlogi v papirnati obliki. V primeru razlik se bo upoštevala pisna (tiskana) oblika vloge.

Sestavni deli vloge morajo biti speti ali vloženi v mapo po vrstnem redu. Na ovojnici vloge mora biti razvidno:

* naslov vlagatelja/prijavitelja,
* datum oddaje vloge, ki ga označi pošta (če se pošilja po pošti) ali tajništvo vodilnega partnerja (če se dostavi osebno),
* oznaka, ki se glasi: »**Ne odpiraj – vloga na 14. javni poziv LAS«.** Na ovojnici je lahko namesto tega oprema kuverte, ki je del razpisne dokumentacije.

Vloga mora biti napisana v slovenskem jeziku, finančni izračuni pa morajo biti v evrih (EUR).

Vloga mora biti v skladu z zahtevami tega javnega poziva izpolnjena, podpisana in žigosana, kjer je to zahtevano.

**Šteje se, da je vloga pravočasna, če je po pošti oddana priporočeno do 30. 9. 2022.**

**Šteje se, da je vloga pravočasna, če je bila oddana osebno na zgoraj navedenem naslovu do 30. 9. 2022, do 11. ure.**

1. **OBRAVNAVA IN POSTOPEK ODOBRITVE OPERACIJ**

Operacije bodo izbrane na podlagi javnega poziva LAS, ki bo objavljen na spletni strani LAS: <http://las-ppd.si/>

**Postopek izbora operacije bo potekal na sledeč način** (povzetek Pravilnika o postopku izvedbe javnih pozivov pri LAS Po poteh dediščine od Turjaka do Kolpe, ki je del spremljajoče dokumentacije tega javnega poziva):

* Odpiranje prejetih vlog za operacije bo v roku osmih delovnih dneh od zaključka javnega poziva na sedežu vodilnega partnerja LAS. Vloge se bo odpiralo in ocenjevalo po vrstnem redu prispetja. Odpiranje vlog ni javno.
* Vloge odpiraOcenjevalna komisija**.** Najprej se preveri administrativno ustreznost in popolnost vlog. Vloga je administrativno popolna, kadar so izpolnjeni vsi administrativni pogoji.
* Ocenjevalna komisija preko vodilnega partnerja v roku petih delovnih dneh od pregleda administrativne ustreznosti vloge, prijavitelja nepopolne vloge pisno pozove, da jo dopolni. Rok dopolnitve je 15 dni od dneva prejema obvestila za dopolnitev. V pozivu se navede tudi obvestilo, da bo prijava zavržena oziroma izločena iz nadaljnjega postopka, če ne bo dopolnjena v roku. Pozivi za dopolnitev vlog se pošiljajo po priporočeni pošti. Prijavitelji dopolnitve pošljejo po redni pošti priporočeno na naslov LAS Po poteh dediščine od Turjaka do Kolpe, Vodilni partner: RC Kočevje Ribnica d.o.o., Trata XIV 6A, 1330 Kočevje, s pripisom **»****Dopolnitev vloge LAS za 14. JP EKSRP«. Vsebinske dopolnitve vlog niso dovoljene.**
* Ocenjevalna komisija pripravi pisno poročilo oz. seznam o pregledu vlog. V poročilu navede seznam vlog, ki nadaljujejo v postopek ocenjevanja (po vrstnem redu prispetja) in seznam vlog, ki niso bile administrativno ustrezne ali ustrezno dopolnjene.
* Nepopolne vloge se s sklepom vodilnega partnerja zavržejo.
* Ocenjevalna komisija, administrativno ustrezne in popolne vloge, obravnava v skladu s pogoji za upravičenost in specifičnimi merili in izdela tudi poročilo o rezultatih ocenjevanja, obrazložitev ocen in predlog operacij za sofinanciranje.
* **Upravni odbor LAS odloča o potrditvi oz. zavrnitvi posamezne operacije.** Upravni odbor LAS na podlagi poročila Ocenjevalne komisije za vsako operacijo odloči ali se bo sofinancirala.
* Vodilni partner na podlagi odločitve Upravnega odbora s sklepom obvesti prijavitelje glede izbire oz. ne izbire operacije. Pri vsebini obvestila se smiselno uporablja določbe zakona, ki ureja splošni upravni postopek (obvestilo ima uvod, izrek, obrazložitev in pravni pouk).
* Prijavitelji bodo glede izbire oz. neizbire operacije oz. izidu javnega poziva na ravni LAS obveščeni najkasneje v roku 90 dni od zaključka javnega poziva.
* Prijavitelji se lahko zoper odločitev Upravnega odbora LAS pritožijo v 15 dneh od prejema obvestila, o čemer dokončno odloči **Skupščina LAS**.
* Ko je odločitev o izboru posamezne operacije za sofinanciranje dokončna, se jo pošlje v obravnavo in potrditev organu**, pristojnemu za končno odobritev operacije.** LAS izbrane operacije za sofinanciranje predloži v potrditev **Agenciji RS za kmetijske trge in razvoj podeželja**, ki o odločitvi obvesti LAS.
* Če je upravičencu odobrena operacija za sofinanciranje iz EKSRP, Agencija RS za kmetijske trge in razvoj podeželja o odobritvi ali zavrnitvi **odloči z odločbo**. V odločbi o odobritvi operacije se določi tudi višino sredstev, rok za vložitev zahtevka za izplačilo, pogoje za upravičenost ter višino sredstev, ki se izvajajo v skladu s pravili sheme državnih pomoči.

LAS pri določanju rokov za dopolnitev vloge in pri odločitvi o vlogi smiselno upošteva določbe zakona, ki ureja splošni upravi postopek.

1. **RAZPISNA DOKUMENTACIJA IN DODATNE INFORMACIJE**

Razpisna dokumentacija vsebuje:

* javni poziv,
* navodila za pripravo vloge,
* vlogo za prijavo operacije,
* seznam prilog, ki jih javni poziv zahteva glede na tip operacije,
* vzorec pogodbe o sodelovanju med nosilcem operacije in partnerjem,
* vzorec pogodbe o sodelovanju pri izvedbi operacije v okviru strategije lokalnega razvoja med LAS in upravičenci,
* opremo ovojnice.

Spremljajoča dokumentacija razpisne dokumentacije:

* Pravilnik o postopku izvedbe javnih pozivov pri LAS Po poteh dediščine od Turjaka do Kolpe,
* Pravilnik o označevanju vira sofinanciranja iz Programa razvoja podeželja Republike Slovenije za obdobje 2014–2020,
* **Katalog stroškov in najvišjih priznanih vrednosti,**
* **Katalog stroškov kmetijske in gozdarske mehanizacije,**
* Seznam naselij z več kot 10.000 prebivalci, priloga 2 Uredbe CLLD,
* Navodila za določanje in preverjanje tipov stroškov v okviru pristopa CLLD (sklad EKSRP in sklad ESPR),
* Strategija lokalnega razvoja za Lokalno akcijsko skupino Po poteh dediščine od Turjaka do Kolpe, v obdobju 2014–2020 s spremembami

Vloga za prijavo operacije vsebuje:

* osnovne podatke o upravičencu,
* naziv operacije,
* opis operacije in načrtovane aktivnosti,
* območje (lokacija) izvajanja operacije,
* cilje, ki jih zasleduje operacija,
* dinamiko izvajanja in črpanja finančnih sredstev načrtovane operacije,
* finančni načrt oziroma zaprta finančna konstrukcija,
* dokazila o že prejetih javnih sredstvih,
* obvezne priloge, ki izhajajo iz predpisov Evropske unije ali nacionalne zakonodaje glede na tip operacije (npr. dovoljenja, soglasja).

Razpisna dokumentacija je dosegljiva na spletni strani <http://las-ppd.si/category/javni-pozivi/>.

Dodatne informacije o javnem pozivu LAS daje vodilni partner LAS, in sicer:

* po telefonu: **01/620 84 70, vsak delovnik med ponedeljkom in petkom med 9. in 11. uro ter med 12. in 15. uro,**
* po elektronski pošti: **info@las-ppd.si,**
* osebno po predhodnem dogovoru.

Kontaktne osebe so: Primož Pahor in Tina Zajc Zver.

Vodilni partner objavi odgovore na prejeta pisna vprašanja na spletni strani LAS. Zadnja vprašanja bodo možna do**27. 9. 2022**.

1. **PRAVICE LAS**

LAS si pridržuje pravico, da:

* ne razdeli kvote vseh razpisanih sredstev iz **14. javni poziv za izbor operacij za uresničevanje ciljev Strategije lokalnega razvoja LAS Po poteh dediščine od Turjaka do Kolpe, ki se bodo financirale iz sredstev Evropskega kmetijskega sklada za razvoj podeželja**
* v kolikor podatki o vlagateljih in partnerjih niso dosegljivi v javnih evidencah, od prijaviteljev/partnerjev zahteva dodatna dokazila kot so: dokazila o registraciji, statut …